**KEVÄTNÄYTÖSINFO OHJAAJILLE:**

Kevätkausi päättyy iloiseen yhdessäoloon ja liikunnan riemuun. Kevätnäytöksissä la 4.5 ryhmät pääsevät esittämään kaudella opittuja taitoja ja kannustamaan muita. Päivän aikana järjestämme neljä näytöstä, joissa kaikissa esiintyy lasten, nuorten ja aikuisten harraste- sekä kilparyhmiä.

Näytösten kesto on noin 60 min.

Mahdolliset näytös**toiveet** ja huomioitavat asiat (esim. ruoka-aineallergiat, telinetoiveet) tulisi ilmoittaa 29.2 mennessä s-postilla katariina.kuronen@vantaanvoimisteluseura.fi tai viestillä puh. 041-315 8102.

Näytöksessä on käytössä musta tanssimatto. Kaksi pitkää rullamattoa, Airtrack sekä **telineitä toiveiden mukaisesti.** Seuran vaatevarastosta voi lainata esiintymisasuja. (Lisätietoja asuista/näytöksestä voi kysellä Katariinalta).

**Näytösmusiikit** tulee toimittaa Mp3 muodossa sähköpostiin: hilma.kanerva@vantaanvoimisteluseura.fi 21.4 mennessä. Viestissä tulee mainita, missä näytöksessä ryhmä esiintyy ja ryhmän sekä ohjaajan nimi.

Näytösten välissä taukotilassa on ohjaajille/valmentajille on tarjolla pientä purtavaa sekä kokopäivän töissä oleville varataan lämmin ruoka.

Kevätnäytöksen pääsyliput tulevat ennakkomyyntiin huhtikuussa, lippuja voi ostaa myös ovelta. Näytöksessä esiintyvät eivät tarvitse pääsylippua vaan seuraavat näytöstä esiintyjäkatsomosta. Lasten vanhemmat tarvitsevat pääsylipun katsomoon (huom. ryhmän huoltajina toimivat talkoolaiset eivät tarvitse lippua näytökseen, jossa on työtehtävissä). Ovet yleisölle avataan noin 20 min. ennen näytöksen alkua.

**Ilmoittautuminen esiintyjäksi näytökseen:**

Kaikille esiintyville ryhmille on luotu MyClubiin oma näytöstapahtuma, esiintyjien tulisi ilmoittautua osallistun/en osallistu toiminolla tapahtumaan.

**Esiintyjien tiedottaminen:**

Ohjaaja lähettää omille ryhmille viimeistään kahta viikkoa ennen selkeän viestin, jossa ohjeistaa ryhmäänsä saapumaan hyvissä ajoin Energia areenalle os. Rajatorpantie23, 01600 Vantaa. Paikalla tulisi olla viimeistään puolituntia ennen omaa harjoitusvuoroa. Esiintyjät tulevat sisälle pukuhuonekäytävän ovista (A ja B), Areenan alakerta.

Ryhmät kokoontuvat omissa pukuhuoneissaan (erillinen pukuhuonejako-lista). Ilmoita viestistä selkeästi ohjaajan nimi, yhteystiedot, missä näytöksessä ryhmäesiintyy (kellonaika), kokoontumisaika, pukuhuoneen numero, harjoitusaika sekä esiintymisvuoro.

Lisäksi viestissä on hyvä mainita esiintymisasu, hiukset kiinni, lapsilla voi olla mukana pienet eväät. Pienten ryhmissä voi myös ryhmäläisten huoltajia pyytää apukäsiksi tapahtumaan. **Tärkeää on ilmoittaa TARKASTI, mistä vanhemmat voivat hakea lapset näytöksen jälkeen.**

**Ohjaajat ovat vastuussa lapsista näytöspäivän ajan**. 3–4 v. ja 5–6 v. Ikäisten ryhmille on varatut istumapaikat sivukatsomosta, josta voivat tulla suoraan esiintymään. Pienemmät 3–4 v esiintyjät voivat sovitusti siirtyä oman vanhemman luokse katsomoon oman esityksen jälkeen.

Kouluikäisten sekä aikuisten ryhmät tulevat lavalle lämmittelytilan kautta ja siirtyvät oman esityksen jälkeen suoraan esiintyjäkatsomoon. Kevätnäytöksessä ei tanssita lopputanssia vaan näytös päättyy viimeisen ohjelmanumeron jälkeen, ohjaajien ja menestyneiden urheilijoiden muistaminen. Esitysten välissä ei erillisiä juontoja, ryhmät tulevat lavalle “nonstoppina”.

Seuralta lainatut esiintymisasut tulee kerätä heti näytöksen jälkeen ja palauttaa VVS Temppiksen varastoon puhtaina 15.5.2023 mennessä.

”VVS- Yhteisö, johon kuulun”